Diari Oficial de la Generalitat Valenciana


Sumari del DOGV 6349, del 07-09-2010 (2010/9037)

Notificació de la sentència dictada en el judici ordinari número 1015/2007.
---------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9037


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici ordinari número 1015/2007. [2010/9037]  
Judici ordinari 001015/2007   
Part demandant: Miguel García Santarpía i Giovanna Santarpía   
Part demandada: Bernardo Montoya Osorio, Universal, SA, i CCS.   
Sobre: ordinaris   
En el judici a què es fa referència s'ha dictat la sentència que té l'encapçalament i la dispositiva, així com la part dispositiva de la interlocutòria que aclareix l'esmentada sentència, que, literalment, és com segueix:   
«María del Carmen Moreno Martínez, magistrada del Jutjat de Primera Instància número 20 de València, he vist aquestes actuacions de judici ordinari seguides amb el número 1015/2007 a instàncies de Miguel García Santarpía i Giovanna Santarpía, representats per la procura María Luisa Gascó Cuesta i defesos per l'advocada Rosario Marcos de León Lizano, contra Bernardo Montoya Osorio, declarat en rebel·lia, la companyia d'assegurances Eterna Universal, representada per la procuradora Laura Lucena Herráez i defensada per l'advocada Julia Valcárcel Rodríguez, i el Consorci de Compensació d'Assegurances, en representació i defensa del qual va actuar el lletrat substitut de l'advocat de l'Estat, Agustín Gómez Portilla, i atesos els següents:  
/.../   
Dispositiva  
Estime de forma parcial la demanda formulada per la procuradora María Luisa Gascó Cuesta, en nom i representació de Miguel García Santarpía i Giovanna Santarpía, contra Bernardo Montoya Osorio, la companyia d'assegurances Eterna Universal i el Consorci de Compensació d'Assegurances, per a reclamar sis mil quatre-cents noranta-nou euros i noranta-un cèntims (6.499,91 euros) com a indemnització per perjudici (dies d'incapacitat per lesió i seqüel·les) i danys materials ocasionats amb motiu de la circulació de vehicles de motor, i en concret, a l'accident ocorregut el dia 22 de setembre de 2005, sobre les 23.30 hores a la cruïlla del carrer de l'Abat Sola amb el carrer del Pintor Segrelles de Gandia entre el ciclomotor Peugeot Speedifieht, matrícula C-4201-BGP, i el turisme Hyundai Accent, matrícula 3833-RQG, i condemne Bernardo Montoya Osorio i l'asseguradora Eterna-Aseguradora Universal, SA, a pagar conjuntament i solidàriament a Miguel García Santarpía quatre mil dos-cents setanta-quatre euros i setanta-sis cèntims (4.274,76 euros) i a Giovanna Santarpía dos mil quatre-cents cinc euros (2.405 euros), més en ambdós casos l'interés especificat en el fonament jurídic nové.   
I absolc el Consorci de Compensació d'Assegurances de totes les pretensions de la demanda.   
Cada part litigant ha de pagar les costes causades a instàncies seues i les comunes a mitges.   
Contra aquesta sentència pot interposar-se un recurs d'apel·lació, que s'ha de preparar davant d'aquest Jutjat, dins del termini dels cinc dies següents al que es notifique.   
No s'admetrà el recurs al condemnat al pagament de la indemnització si, en preparar-lo, no acredita haver constituït el dipòsit a l'establiment destinat a aquest efecte de l'import de la condemna incrementat amb els interessos i recàrrecs exigibles.   
Aquesta és la sentència, que pronuncie, mane i firme».  
Dispose: que es rectifica a instància de part l'error material manifest advertit al paràgraf segon del fonament de dret nové de la sentència dictada en haver-se invertit el tipus d'interés aplicable en els dos trams diferenciats per al còmput dels interessos de manera que on diu: "així, en el present supòsit cal dir que Eterna-Aseguradora Universal, SA, va incórrer en morositat en no complir la seua prestació ni pagar l'import mínim que es deu dins dels terminis legals, per la qual cosa està obligada a pagar en concepte d'indemnització per mora des de la data de l'accident fins al 22 de setembre de 2007, l'interés del 20% anual i des del 23 de setembre de 2007 fins al moment en què es produïsca el pagament de la indemnització, l'interés legal incrementat en un 50%. I això en aplicació de la denominada doctrina dels trams assentada per la sentència del Tribunal Suprem d'1 de març de 2007", ha de dir: "Així, en aquest supòsit cal dir que Eterna-Aseguradora Universal, SA, incorre en morositat pel fet de no complir la seua prestació ni pagar l'import mínim que deu dins dels terminis legals, per la qual cosa està obligada a pagar en concepte d'indemnització per mora des de la data de l'accident fins al 22 de setembre de 2007 l'interés legal incrementat en un 50% i des del 23 de setembre de 2007 fins al moment en què es produïsca el pagament de la indemnització a què se'l condemna el 20% anual. I això en aplicació de la denominada doctrina dels trams assentada per la sentència del Tribunal Suprem d'1 de març de 2007".   
Aquesta interlocutòria és susceptible del mateix recurs que la sentència a la rectificació de la qual es procedeix.   
Atés que es desconeix el domicili o la residència actuals de Bernardo Montoya Osorio, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.   
València, 12 de juliol de 2010.- El secretari judicial: Vicente Sorní Pérez.